الفنانة الكويتية المثيرة للجدل شروق أمين لي كانو السلطات بكل تخلف سدو ليها المعرض ديالها واعتبرو أن لوحاتها فيهم ايحاءات جنسية خرجات في حوار ودوات على كيفاش كتناول القضايا المجتمعية بجرأة. وقالت شروق أن لوحاتها فيهم أمور إيجابية لكن الناس عموما كيخليو الدراري الصغار يتفرجو في أفلام العنف وكيمنعو عليهم البوسان. ووضحات الفنانة الكويتة خلال لقائها مع برنامج “ع السيف“، أن اللوحة لي نوضات الجدل ولي فيها البوسان كترمز لأمر إيجابي وأنها لوحة زوينة. ووجهات ميساج للناس لي برزطاتهم اللوحة باش يغمضو عينيهم وميشوفوهاش ببساطة. وأكدات أن أي واحد كيشوف صورة حسب ثقافتو وفي الأخير شددات أن راسها قاصح وماكتبغيش لي يشد معاها الضد. 
بعدما المتخلفين اعتبرو رسومها فيها ايحاءات جنسية.. الرسامة شروق أمين: علاش كتخليو ولادكم يتفرجو فأفلام فيهم العنف وتمنعو عليهم لي فيها البوسان؟ -فيديو